大中十三年八月，宣宗疾大漸，以夔王屬內樞密使王歸長、馬公儒、宣徽南院使王居方等。而左神策護軍中尉王宗實、副使丌元實矯詔立鄆王為皇太子，大中十三年八月七日，宣遺詔立為皇太子監國，改名漼。八月十三，柩前即帝位，年二十七。王宗實殺王歸長、馬公儒、王居方。庚子，始聽政。癸卯，令狐綯為司空。九月庚申，釋服，追尊母后晁氏為太后，諡曰元昭。十月辛卯，大赦。賜文武官階、勳、爵，耆老粟帛。十二月，以戶部侍郎、翰林學士杜審權為檢校禮部尚書、河中晉絳節度等使。翌年，改元「咸通」。